वर्मा साह्‌ब ए बी फरमान्दे न जे पं. हुंदे कोल बर समै कोई नां कोई हिंदोस्तान दा मश्हूर कलाकार आए दा रौह्‌दा हा ते असें गी इनें सारे महापुरशें दे दर्शन करने दा सौभाग्य मिलेआ। हर किसम दा गायक, तबला-बादक जां सितार-बादक जो बी जम्मू औन्दा ओ पं. हुन्दे कोल गै ठैह्‌रदा हा। कलाकार दे प्रति पं. जी गी काफी श्रध्दा ही ते कलाकारें दी काफी सेवा बी करदे हे। महाराजा दे दरबार च बी पं. होर गान्दे हे। ते महाराजा हरिसिंह होरें इन्दी गायकी गी काफी सराहेआ।